Source: http://webpravo.eu/clanky/pozor-na-zrazkovu-dan-pri-prijmoch-z-pouzitia-diela
Timestamp: 2017-12-17 11:59:16+00:00
Document Index: 11621377

Matched Legal Cases: ['§ 6', '§ 6', '§ 6', '§ 43', '§ 43', '§ 6', '§ 6', '§ 6', '§ 6', '§ 6']

Pozor na zrážkovú daň pri príjmoch z použitia diela. – Webpravo
Je tu opäť január , koniec roka a začiatok nového zdaňovacieho obdobia. Podnikatelia sa začínajú zasa starať o to, aby sa tašky s dokladmi premenili na účtovníctvo ( platiteľov DPH sa to pochopiteľne netýka ) . Slovenská republika nám zasa pripravila nové kolo zvyšovania daní. Mesiac január je skrátka hektický. Mesiac január je aj mesiacom lehôt, ktoré je potrebné stihnúť. Na jednu povinnosť by som Vás chcel osobitne upozorniť.
Ako iste vieme jeden z mála príjmov, ktoré nepodliehajú odvodovej povinnosti sú i príjmy z použitia diela a použitia umeleckého výkonu29b) sú príjmy za udelenie súhlasu na použitie diela a súhlasu na použitie umeleckého výkonu v zmysle § 6 ods. 4 ZDP. U týchto príjmov je možné dokonca uplatniť aj výdavky paušálom, ktoré sú za uplynulý rok vo výške 40% maximálne vo výške 5040 Eur ročne.
Vyplýva to zo znenia § 6 ods. 10
….. Ak daňovník s príjmami podľa odseku 4, ktorý nie je platiteľom dane z pridanej hodnoty alebo je platiteľom dane z pridanej hodnoty len časť zdaňovacieho obdobia, neuplatní preukázateľné daňové výdavky, môže uplatniť výdavky vo výške 40% z týchto príjmov najviac do výšky 5 040 eur ročne. Ak daňovník získa povolenie alebo oprávnenie na podnikanie alebo začne vykonávať inú samostatnú zárobkovú činnosť alebo poberať príjmy z použitia diela a použitia umeleckého výkonu v priebehu zdaňovacieho obdobia, uplatňuje tieto výdavky najviac vo výške 420 eur mesačne, a to počnúc mesiacom, kedy nastali uvedené skutočnosti………
Od 1.1.2017 to už je viac 60% respektíve maximálne 20.000 Eur
…Ak daňovník s príjmami podľa odseku 4 nie je platiteľom dane z pridanej hodnoty alebo je platiteľom dane z pridanej hodnoty len časť zdaňovacieho obdobia, neuplatní preukázateľné výdavky, môže uplatniť výdavky vo výške 60% z týchto príjmov najviac do výšky 20 000 eur…
Má to ale jeden háčik. Príjmy podľa § 6 ods. 4 sa zdaňujú už v roku 2014 povinne zrážkovou daňou, čo v praxi znamená, že ste výplatu týchto príjmov povinní oznámiť správcovi dane .
To má pre daňovníka niekoľko nepríjemných dopadov
V prípade aplikácie zrážkovej dane je povinný zrazenú daň odviesť správcovi dane do 15 dní kalendárneho mesiaca nasledujúceho po mesiaci § 43 ods. 11 ZDP
Základom pre vykonanie zrážky je príjem znížený o príspevok do literárneho fondu § 43 ods. 5 písm. b) ZDP ( ak je to vzhľadom na povahu príjmu aktuálne ) – inými slovami paušálne výdavky si neuplatníte aj keď by ste podľa § 6 ods. 10 ZDP aj keby ste inak mohli.
V prípade neodvedenia , respektíve nepodania hlásenia to je považované za správny delikt a môžete dostať pokutu.
V prípade príjmov podľa § 6 ods. 4 ZDP nemá význam uvažovať o odvodoch bez ohľadu na formu zdanenia , pretože nikdy nevstupujú do vymeriavacích základov pre zdravotné ani sociálne poistenie ( na rozdiel od príjmov podľa § 6 ods. 2 písm. a) ZDP, je vhodné vyhnúť sa problémom a takúto dohodu uzatvoriť. Dohoda sa hlási správcovi dane do pätnásteho dňa po uplynutí kalendárneho roka, v ktorom bola uzavretá. Máte ešte trocha času konvalidovať svoje prípadné pochybenie, alebo sa rozhodnúť , že pri týchto príjmoch je predsa len výhodnejšie aplikovať ustanovenie o paušálnych výdavkoch. Máte teda zhruba týždeň na rozhodnutie čo ďalej, tak Vás na to upozorňujem.
Ján mal v decembri 2016 vyplatený príjem od spoločnosti X s.r.o. v sume 2000 Eur , ktorý sa zdaňuje podľa § 6 ods. 4 ZDP. Ján sa nedohol s platiteľom dane na nezrazení dane , čo znamená, že spoločnosť X s.r.o. uhradí Jánovi sumu 1620 Eur a 380 Eur odvedie správcovi dane do 15.1.2017.
Ján mal v decembri 2016 vyplatený príjem od spoločnosti X s.r.o. v sume 2000 Eur , ktorý sa zdaňuje podľa § 6 ods. 4 ZDP. Ján sa dohodol so spoločnosťou X s.r.o. na nezrážaní dane a preto mu spoločnosť vyplatí sumu 2000 Eur bez zrážky. Ján si uplatní paušálnye výdavoky vo výške 40% zo sumy 2000 Eur a zdaní iba sumu 1200 Eur a daň bude 228 Eur. Čistá úspora na dani v tomto prípade predstavuje sumu 152 Eur.
Previous Žaloba o neplatnosť skončenia pracovného pomeru zamestnancom
Next Motorové vozidlo ako nepeňažný príjem zamestnanca